ai4bharat/Pralekha huggingface dataset:
நிதி அமைச்சகம்
கொவிட்-19 பெருந்தொற்று காலத்தில் 20 லட்சத்துக்கும் அதிகமான வரி செலுத்துவோருக்கு ரூ 62,361 கோடியை வருமான வரித்துறை திரும்ப செலுத்தியது
கொவிட்-19 பெருந்தொற்று சமயத்தில் வரி செலுத்துவோருக்கு உதவ, நிலுவையிலுள்ள வரி திரும்ப செலுத்துதல்களை வழங்கிட ஏப்ரல் 8, 2020 தேதியிட்ட செய்திக் குறிப்பு மூலம் வெளியிடப்பட்ட அரசின் முடிவைத் தொடர்ந்து, ஏப்ரல் 8 முதல் ஜூன் 30, 2020 வரை ஒரு நிமிடத்திற்கு 76 கோப்புகள் என்னும் விகிதத்தில் வரி திரும்ப செலுத்துதல்களை வருமானவரித்துறை வழங்கியது. வெறும் 56 வார நாட்களை கொண்ட இந்தக்காலத்தில், 20.44 லட்சத்துக்கும் அதிகமான கோப்புகளுக்கு ரூ 62,361 கோடிக்கும் அதிகமான திரும்ப செலுத்துதல்களை மத்திய நேரடி வரிகள் வாரியம் வழங்கியது.
வரி செலுத்துவோருக்கு உதவிகரமாக இருப்பதோடு மட்டுமிலாமல், கொவிட்-19 பெருந்தொற்று காலத்தில் பணப்புழக்கத்தை வழங்கும் வசதியாகவும் இருக்கும் வருமான வரித்துறையின் இந்த அம்சத்தை வரி செலுத்துவோர் அனுபவித்து வருவதாகக் கூறப்படுகிறது. 19,07,853 வழக்குகளில் ரூ 23,453.57 கோடி மதிப்பிலான வருமான வரி திரும்ப செலுத்துதல்கள் வரி செலுத்துவோருக்கு வழங்கப்பட்டுள்ளன. இதே காலகட்டத்தில், 1,36,744 வழக்குகளில் ரூ 38,908.37 கோடி மதிப்பிலான பெரு நிறுவன வரி திரும்ப செலுத்துதல்கள், வரி செலுத்துவோருக்கு வழங்கப்பட்டுள்ளன. இந்த அதிக அளவு மற்றும் எண்ணிக்கையிலான திரும்ப செலுத்துதல்கள் முழுவதும் மின்னணு வசதி மூலமாக வரி செலுத்துவோரின் வங்கிக் கணக்குகளில் நேரடியாக செலுத்தப்பட்டுள்ளன. இது போன்ற வரி திரும்ப செலுத்துதல்கள் வழக்குகளில் சில ஆண்டுகளுக்கு முன்னர் நடைபெற்றதற்கு மாறாக, எந்த ஒரு வரி செலுத்துவோரும் திரும்ப செலுத்துதலுக்கான கோரிக்கையோடு துறையை அணுக வேண்டியதில்லை. தங்களின் வங்கிக் கணக்குகளிலேயே நேரடியாக திரும்ப செலுத்துதல்களை அவர்கள் பெறுகிறார்கள்.
திரும்ப செலுத்துதல் நடைமுறைகள் உடனடியாக செயல்படுத்தப்பட்டு வழங்கப்பட, துறையில் இருந்து தங்களுக்கு அனுப்பப்பட்ட மின்னஞ்சல்களுக்கு வரி செலுத்துவோர் உடனடியாக பதிலளிக்க வேண்டுமென்று மத்திய நேரடி வரிகள் வாரியம் கேட்டுக்கோண்டது. தங்களது நிலுவைத்தொகை கோரிக்கை, வங்கி கணக்கு எண், திரும்ப செலுத்துதல் வழங்கப்படுவதற்கு முந்தைய குறைபாடு/பொருந்தாத்தன்மை சமரசம் ஆகியவற்றைப் பற்றிய தகவல்களை உறுதி செய்ய வரி செலுத்துவோரை வருமான வரித் துறையின் மின்னஞ்சல்கள் கேட்டுக்கொள்ளும். இத்தகைய அனைத்து வழக்குகளிலும், வரி செலுத்துவோரின் விரைவான பதில்கள் அவர்களின் திரும்ப செலுத்துதல்களை விரைந்து செயல்படுத்த வருமான வரித்துறைக்கு உதவும்.
நிதி ஆணையம்
நிதி நிலைத்தன்மையை பாதுகாத்தல்: கொவிட்-19 நெருக்கடியை கடந்து செல்லும் வழிகள்
காமன்வெல்த் நாடுகளின் நிதி அமைச்சர்கள் கூட்டம் 2020-இல் பேசிய 15-வது நிதி ஆணையத்தின் தலைவர் திரு என் கே சிங், பெருந்தொற்றின் போது நிதி சகிப்புத்தன்மையின் மீது நாம் கவனம் செலுத்த வேண்டும் என்று கூறினார்.
சாதாரண காலங்களை மனதில் கொண்டு தயாரிக்கப்பட்ட நிதி விதிகள் இது போன்ற கடினமான காலகட்டத்துக்கு பொருந்தாது என்று கூறிய அவர், இது மாதிரியான நெருக்கடியை கையாண்டதற்கான உதாரணங்களும் கடந்த காலத்தில் இல்லை என்றார்.
"நமது நிதி நிறுவனங்களுக்கு முன் உள்ள முதல் சவால் நிதி சகிப்புத்தன்மைக்கான விதிகளை எவ்வாறு வகுப்பதென்பது தான். நியாயமான, சரியான மற்றும் நிலையான விதிகள் உருவாக்கப்பட வேண்டும்," என்று திரு சிங் தெரிவித்தார்.
இதற்கு முன் உலகை தாக்கிய ஸ்பானிஷ் காய்ச்சல் 102 ஆண்டுகளுக்கு முன், அதாவது ஐக்கிய நாடுகள் சபை, உலக வங்கி மற்றும் அனைத்துலக நாணய நிதியம் ஆகிய அமைப்புகள் உருவாக்கப்படுவதற்கு முன், வந்ததாகவும், எனவே பெருந்தொற்றின் நிதி சவால்களை தற்போது தான் முதல் முறையாக பன்முக நிதி நிறுவனங்கள் எதிர்கொள்வதாகவும் அவர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1662354
------
(Visitor Counter : 136
பெண்கள் மற்றும் குழந்தை நலன் அமைச்சகம்
மகளிர் நலனுக்கான திட்டங்கள்
மகளிர் நலன், மறுவாழ்வு, அதிகாரம் வழங்குதல், கல்வி, ஆதரவற்ற மகளிருக்கு வேலை வழங்குதல் போன்றவற்றுக்காக அரசு பல்வேறு திட்டங்களை செயல்படுத்தி வருகிறது.
ஸ்வதார்க்ரே திட்டம்: இத்திட்டம், குடும்ப முரண்பாடு, குற்றம், வன்முறை, மனஅழுத்தம், சமூகப் புறக்கணிப்பு போன்ற கடினமான சூழல்களில் உள்ள மகளிருடைய அடிப்படைத் தேவைகளை பூர்த்தி செய்கிறது. பாதிக்கப்பட்ட மகளிருக்கு, தங்குமிடம், உணவு, உடை, ஆலோசனை, மருத்துவம், பயிற்சி, சட்ட உதவிகள் உள்ளிட்டவற்றின் மூலம், பொருளாதார ரீதியாகவும், உணர்வு ரீதியாகவும் மறுவாழ்வு அளிப்பதை நோக்கமாக கொண்டுள்ளது. ஸ்வதார்க்ரே திட்டத்தின்கீழ், பெண்களின் பொருளாதார மேம்பாட்டுக்காக தொழில் மற்றும் திறன் மேம்பாட்டு பயிற்சிகள் அளிக்கப்படுகின்றன.
இந்திரா காந்தி தேசிய ஓய்வூதியத் திட்டம்: இத்திட்டத்தின்கீழ், வறுமைக் கோட்டுக்குக் கீழுள்ள குடும்பத்தை சேர்ந்த விதவை பெண்களுக்கு விதவை ஓய்வூதியத் திட்டம் அளிக்கப்படுகிறது. இது ஊரக வளர்ச்சி அமைச்சகத்தின் தேசிய சமூக உதவித் திட்டத்தின் கீழுள்ள ஒரு துணைத் திட்டமாகும். இந்த திட்டத்தில் 40 முதல் 70 வயதுக்குட்பட்ட விதவைகளுக்கு மாதம் 300 ரூபாயும், 80 வயதை அடைந்தவுடன் மாதம் 500 ரூபாயும் உதவித்தொகை வழங்கப்படுகிறது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843808
எரிசக்தி அமைச்சகம்
சுற்றுச்சூழலில் வலுவாக இருப்பதும் தூய்மை இந்தியாவும் அரசின் நீண்ட கால இலக்குகளில் மையமாக உள்ளது : ஆர்.கே.சிங்
சுற்றுச்சூழலில் வலுவாக இருப்பதும் தூய்மை இந்தியாவும் அரசின் நீண்ட கால இலக்குகளில் மையமாக உள்ளது என்று மின்சாரம் மற்றும் புதிய, புதுப்பிக்கவல்ல எரிசக்தித் துறை இணையமைச்சர்  ஆர்.கே.சிங் தெரிவித்துள்ளார். மின்சாரத்திற்கு வேளாண் சக்கைகள், நகர் நிர்வாக திடக்கழிவு என்பது பற்றிய என்டிபிசி-ன் 2 நாள் கருத்தரங்கை இன்று  தொடங்கி வைத்து உரையாற்றிய அவர், சுற்றுச்சூழல் தூய்மையாக வைத்துக் கொண்டும், தூய்மை இந்தியா திட்டத்திற்கு பங்களிப்பு செய்து கொண்டும் மின்சாரம் உற்பத்தி செய்வதே நோக்கம் என்றார். மாசற்ற புவிக்கோள் என்பது சமூக நோக்கம் என்றும் இந்தக் நோக்கத்தை அடைவதற்கு செயல்பாடுகள் இணைக்கப்பட வேண்டியுள்ளது என்றும் அமைச்சர் தெரிவித்தார். கொள்கைகள் வகுப்பது நோக்கமென்றும், இதன் மூலமே தூய்மை இந்தியா என்ற தொலைநோக்கு சமூக இலக்குகளை எட்ட முடியும் என்றும் அவர் கூறினார். வேளாண் சக்கைகள், நகர நிர்வாக திடக்கழிவுகள் ஆகியவற்றை பயன்படுத்தி மின்சாரம் உற்பத்தி செய்ய முடியும் என்றும், இலக்குகளை எட்டுவதற்கு இந்த சவால்களை எதிர்கொள்ள வேண்டிய தேவை உள்ளது என்றும் அவர் தெரிவித்தார்.
மேலும் விவரங்களுக்கு www.pib.nic.in என்ற இணையதளத்தில் காணலாம்.
(Visitor Counter : 91
பாதுகாப்பு அமைச்சகம்
ககன்சக்தி 2018 பயிற்சி: உயர்நிலை தரையிறங்கு தளங்கள்
தற்போது நடைபெற்று வரும் ககன் சக்தி 2018 என்ற இந்திய விமானப்படையின் மிகப்பெரிய போர்ப்பயிற்சியில், போர் விமானங்கள், ஹெலிகாப்டர்கள், போக்குவரத்து விமானங்கள் ஆகியன உயர்நிலைத் தரையிறங்குத் தளத்தில்  நிறுத்திவைக்கப்பட்டுள்ளன. பள்ளத்தாக்குகளில் எல்லைகளுக்கு மிக அருகே கடும் சூழ்நிலை காரணமாக மிகக்குறைந்த ரயில், சாலை இணைப்புகள் கொண்ட இடங்களில் தயாரிக்கப்பட்ட அல்லது தயாரிப்பு ஏதும் இல்லாத குறுகிய ஓடு பாதைகளே ஏஎல்ஜி-க்கள் ஆகும். கேந்திர முக்கியத்துவத்துடன் அமைக்கப்படும் ஏஎல்ஜிக்கள், துருப்புகள், கருவிகள் ஆகியவற்றை விரைவாகக் கொண்டுசெல்ல, குறிப்பாக வடக்கு மற்றும் வடகிழக்கு எல்லைகளில் கொண்டுசெல்ல உதவுகின்றன.
நமது விமானப்படை ஊழியர்களின் திறன்களை மேம்படுத்துவதற்கு இந்தப் பயிற்சி சிறந்த வாய்ப்பு என்று நிரூபிக்கப்பட்டுள்ளது. மேலும் இந்த ஊழியர்களுக்கான ஆதரவுச் சேவைகளைக் கடுமையான சூழ்நிலையில் மேற்கொள்வதற்கும் இப்பயிற்சி வாய்ப்பளித்துள்ளது.
(Visitor Counter : 99
ரெயில்வே அமைச்சகம்
கொரோனா முடக்க காலத்தில் 4621 ஷ்ரமிக் சிறப்பு ரயில்கள் : மத்திய அமைச்சர் பியூஷ் கோயல் தகவல்
மக்களவையில் எழுத்துபூர்வமாக தாக்கல் செய்த பதிலில் ரயில்வே அமைச்சர் திரு.பியூஷ் கோயல் கூறியதாவது:
ரயில் சேவைகள், படிப்படியாக சிறப்பு ரயில்களாக தொடங்கப்பட்டன.
i) 15 இணை ராஜ்தானி ரயில்கள் கடந்த மே 12ம் தேதி முதல் தொடங்கப்பட்டன.
 கடந்த ஜூன் 1ம் தேதி முதல் 100 இணை சிறப்பு ரயில்கள் தொடங்கப்பட்டன.
 43 இணை சிறப்பு ரயில்கள் கடந்த 12ம் தேதி முதல் தொடங்கப்பட்டன.
 705 புறநகர் ரயில் சேவைகள் மேற்கு மற்றும் மத்திய ரயில்வேயில் கடந்த ஜூன் 15ம் தேதி முதல் தொடங்கப்பட்டன.
 மாநிலங்கள் ஒருங்கிணைப்புடன் விநாயகர் சதுர்த்தி, ஐஐடி, நீட் , என்டிஏ தேர்வுகளுக்கு கூடுதல் சிறப்பு ரயில்கள் இயக்கப்பட்டன.
இந்திய ரயில்வேயில் சூரிய மின்சக்தி உற்பத்தி மையங்கள் மற்றும் காற்று மின்சக்தி மையங்கள் அமைக்க நடவடிக்கை எடுக்கப்பட்டுள்ளன. 102.8 மெகாவாட் திறனுள்ள மேற்கூரை சூரிய மின்சக்தி நிலையங்கள் தொடங்கப்பட்டன.
4.7 மெகா வாட் திறனுள்ள சூரிய மின்சக்தி நிலையம் நிலப் பகுதியில் தொடங்கப்பட்டன. சட்டீஸ்கரில் 50 மெகா வாட் சூரிய மின்சக்தி நிலையம் அமைக்கும் பணி நடந்து வருகிறது. 103.4 மெகா வாட் காற்றாலை மின் சக்தி நிலையங்கள் அமைக்கப்பட்டுள்ளன.
கொரோனா முடக்க காலத்தில் வெளி மாநிலங்களில் சிக்கிய புலம் பெயர் தொழிலாளர்களை அழைத்து வர 01.05.2020 முதல் ஆகஸ்ட் 31ம் தேதி வரை 4621 ஷ்ரமிக் சிறப்பு ரயில்கள் மாநில அரசுகளின் வேண்டுகோள்படி இயக்கப்பட்டன.
மொத்த அகல பாதையின் தூரம் 63,631 கி.மீ. கடந்த ஏப்ரல் 1ம் தேதி வரை 39,866 கி.மீ தூரம் ரயில் பாதை மின்மயமாக்கப்பட்டுள்ளது.
ரயில்வே துறைக்கு 2030ம் ஆண்டு வரை ரூ.50 லட்சம் கோடி முதலீடு தேவைப்படுகிறது. இதற்காக பொதுத்துறை மற்றும் தனியார் துறை பங்களிப்புடன் சில நடவடிக்கைகளே மேற்கொள்ள திட்டமிடப்பட்டு வருகிறது. தேர்ந்தெடுக்கப்பட்ட வழித்தடங்களில், உலக தரத்தில் நவீன ரயில்களை தனியார் பங்களிப்புடன் இயக்க முயற்சி மேற்கொள்ளப்பட்டுள்ளது. 109 இடங்களுக்கு பொதுத்துறை மற்றும் தனியார் பங்களிப்புடன் ரயில்களை இயக்குவதற்கான வேண்டுகோள் கடந்த ஜூலை 1ம் தேதி விடுக்கப்பட்டது.
கொரோனா கால நெருக்கடியை சமாளிக்க, இந்திய ரயில் 5231 ஏ.சி அல்லாத ரயில் பெட்டிகளை, தற்காலிக கோவிட் தனிமை பெட்டிகளாக மாற்றியது.
கிஷான் ரயில் திட்டம் மூலம், வேளாண்துறை அமைச்சகத்துடன் ஆலோசனை செய்து காய்கறிகள் மற்றும் பழங்கள் மற்றும் பூக்களை கொண்டு செல்ல மகாராஷ்டிரா, பீகார், ஆந்திரா, கர்நாடகா, தில்லி ஆகிய இடங்களில் கிஷான் ரயில்கள் இயக்கப்படுகின்றன குறிப்பிட்டுள்ளார்.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் :
https://pib.gov.in/PressReleasePage.aspx?PRID=1655124
-------
(Visitor Counter : 69
பஞ்சாயத்து ராஜ் அமைச்சகம்
பஞ்சாயத்து ராஜ் அமைப்பை மிகவும் பயனுள்ளதாக மாற்றுதல்.
மாநிலங்களவையில், பஞ்சாயத்து ராஜ் இணையமைச்சர் திரு .கபில் மொரேஸ்வர் பாடில் இன்று எழுத்துபூர்வமாக தாக்கல் செய்த பதிலில் கூறியதாவது:
பஞ்சாயத்து ராஜ் அமைப்பில் மாற்றங்கள் கொண்டு வரும் திட்டம் ஏதும் அரசின் பரிசீலனையில் இல்லை. பஞ்சாயத்து உள்ளூர் அரசு நிர்வாகம் என்பதால், இது மாநிலம் சம்பந்தப்பட்ட விஷயம். நாடு முழுவதும் பஞ்சாயத்து ராஜ் அமைப்புகளின் செயல்பாடுகளை வலுப்படுத்த, இணையதளம் அடிப்படையிலான மின்னணு கிராம்ஸ்வராஜ் திட்டத்தை https://egramswaraj.gov.in மத்திய அரசு தொடங்கியுள்ளது. பரவலாக்கப்பட்ட திட்டமிடல், முன்னேற்றம், நிதி மேலாண்மை ஆகியவற்றில் வெளிப்படைத்தன்மையை ஏற்படுத்துவதை இத்திட்டம் நோக்கமாக கொண்டுள்ளது. மேலும், பஞ்சாயத்து கணக்குகளை எல்லாம் ஆன்லைன் மூலம் தணிக்கை செய்ய https://auditonline.gov.in என்ற இணையதளமும் உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784196
பெட்ரோலியம் மற்றம் இயற்கை எரிவாயு அமைச்சகம்
உஜ்வாலா 2.0-ன் கீழ் 78.98 லட்சம் சமையல் எரிவாயு இணைப்புகளை எண்ணெய் நிறுவனங்கள் வழங்கியுள்ளன, தமிழகத்தில் 1,68,313 இணைப்புகள்
நாடாளுமன்றத்தின் மக்ககளவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய பெட்ரோலியம் மற்றும் இயற்கை எரிவாயு இணை அமைச்சர் திரு ராமேஸ்வர் தெலி கீழ்காணும் தகவல்களை அளித்தார்.
பிரதமரின் உஜ்வாலா திட்டத்தின் கீழ் ஏற்கனவே வழங்கப்பட்ட 8 கோடி சமையல் எரிவாயு இணைப்புகளுக்கு மேலதிகமாக, 1 கோடி டெபாசிட் இல்லா சமையல் எரிவாயு இணைப்புகளை நாடு முழுவதும் வழங்குவதற்காக உஜ்வாலா 2.0-ஐ 2021 ஆகஸ்ட் 10-ம் தேதி உத்தரப் பிரதேசத்தில் பிரதமர் தொடங்கி வைத்தார்.
உஜ்வாலா 2.0-ன் கீழ், டெபாசிட் இல்லா சமையல் எரிவாயு இணைப்பு, இலவச முதல் உருளை மற்றும் அடுப்பு ஆகியவை பயனாளிகளுக்கு வழங்கப்படுகிறது.
உஜ்வாலா 2.0-ன் கீழ் 2021 நவம்பர் 28 வரை நாடு முழுவதும் 78.98 லட்சம் சமையல் எரிவாயு இணைப்புகளை எண்ணெய் நிறுவனங்கள் வழங்கியுள்ளன. தமிழகத்தில் மட்டும் 1,68,313 இணைப்புகள் வழங்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777218
பிரதமர் அலுவலகம்
டோக்கியோ ஒலிம்பிக் 2020 -ல் ஈட்டி எறிதல் போட்டியில் தங்கப்பதக்கம் வென்ற நீரஜ் சோப்ராவிற்கு பிரதமர் பாராட்டு
டோக்கியோ ஒலிம்பிக் 2020 -ல் ஈட்டி எறிதல் போட்டியில் தங்கப்பதக்கம் வென்ற நீரஜ் சோப்ராவிற்கு பிரதமர் திரு நரேந்திர மோடி பாராட்டு தெரிவித்துள்ளார். அசாதாரணமான ஆர்வத்துடனும், ஈடு இணையற்ற விடாமுயற்சியுடனும் அவர் விளையாடியதாக அவர் மேலும் கூறியுள்ளார்.
பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“டோக்கியோவில் வரலாற்று சாதனை படைக்கப்பட்டுள்ளது! நீரஜ் சோப்ரா இன்று மேற்கொண்டுள்ள சாதனை, என்றென்றும் நினைவுக்கூரப்படும். இளம் நீரஜ், மிகச் சிறப்பாக விளையாடியுள்ளார். அசாதாரணமான ஆர்வத்துடனும், ஈடு இணையற்ற விடாமுயற்சியுடனும் அவர் விளையாடினார். தங்கப்பதக்கம் வென்றதற்காக அவருக்கு வாழ்த்துகள்.”
குடியரசுத் துணைத் தலைவர் செயலகம்
உண்மையான பன்முகத்தன்மை கொண்ட இந்தியா – ருமேனியா கூட்டாண்மையை வளர்ப்போம் : குடியரசுத் துணைத்தலைவர்
உலகின் அதிவிரைவான வளர்ச்சி வீதம் கொண்டுள்ள நாடுகளில் இந்தியாவும் ஒன்று
இந்தியா – ருமேனியா வர்த்தக அமைப்புக் கூட்டத்தில் உரையாற்றினார்
உண்மையான பன்முகத்தன்மை கொண்ட இந்தியா – ருமேனியா கூட்டாண்மையை வளர்க்குமாறு ருமேனிய வர்த்தகர்களை குடியரசுத் துணைத்தலைவர் திரு. எம். வெங்கையா நாயுடு கேட்டுக் கொண்டுள்ளார். ருமேனியாவின் புகாரஸ்ட் நகரில் இன்று  இந்தியா – ருமேனியா வர்த்தக அமைப்புக் கூட்டத்தில் அவர் உரையாற்றினார். ருமேனியா செனட் சபையின் தலைவர் திரு. காலின் போப்பெஸ்கு-டாரிசியானூ, ருமேனியா துணைப் பிரதமர் டாக்டர் அனா பிர்சால், இந்திய நிதித்துறை இணை அமைச்சர் திரு.ஷிவ் பிரதாப் சுக்லா மற்றும் பிரமுகர்கள் நிகழ்ச்சியில் பங்கேற்றனர்.
இந்தியாவின் ஆர்வமூட்டும் மாற்றத்தை நோக்கிய பயணத்தில் பங்கேற்குமாறு ருமேனிய வர்த்தகர்களுக்கு குடியரசுத்துணைத் தலைவர் அழைப்பு விடுத்தார். இந்தியா – ருமேனியா ஆண்டு இருதரப்பு வர்த்தகம் 2017-18-ல் 81 கோடி அமெரிக்க டாலராக உயர்ந்தது என்றும் அது சென்ற  ஆண்டைக் காட்டிலும் 40 சதவீதம் அதிகம் என்றும் அவர் கூறினார். நமது இருதரப்பு பொருளாதார உறவுகளில் இது மிகப் பெரிய வளர்ச்சி என்று அவர் கூறினார். இந்த வேகத்தை நிலை நிறுத்தி மேலும் அதிக அளவை அடைய வேண்டும் என்றும் அவர் கூறினார்.
இந்தியாவின் சமீபத்திய பொருளாதார மாற்றங்கள் பல்வேறு துறைகளில் ருமேனியா தொழில் முனைவோருக்கு வாய்ப்புகளை வழங்குவதாக குறிப்பிட்டு, இந்தியாவில் முதலீடு செய்ய முன்வருமாறு அவர்களை குடியரசுத் துணைத் தலைவர் கேட்டுக் கொண்டார். 8 சதவீதத்திற்கும் கூடுதலான வளர்ச்சி வீதம் கொண்டுள்ள உலகின் விரைவாக வளரும் பொருளாதாரங்களில் ஒன்றாக உள்ளது என்று அவர் கூறினார்.
பங்குச் சந்தை குறியீடுகள், அந்நியசெலாவணி கையிருப்பு, அடிப்படை கட்டுமானத் துறையில் அரசு முதலீடுகள், நலத்திட்டங்கள், ஆகியவற்றில் இந்தியா நேர்மறை வேகத்தை பெற்றுள்ளது என்று குடியரசுத் துணைத் தலைவர் கூறினார். அடிப்படைக் கட்டுமானத் துறையில் அரசு முதலீடுகள் மிகப் பெரிய அளவில் உயர்ந்துள்ளன என்றும், இது மேம்பட்டுள்ள ரயில்பாதைகள், சாலைகள், விமான நிலையங்கள், கப்பல் அடிப்படை வசதிகள் ஆகியவற்றிலிருந்து தெரிய வருகின்றன.
இந்தியாவில் உலகின் மிகச் சிறப்பாக கட்டுப்படுத்தப்பட்ட நிதி அமைக்கும் முறை உள்ளது என்று குறிப்பிட்ட குடியரசுத்துணைத் தலைவர் உலகின், மிக அதிக கவர்ச்சி மிகுந்த அந்நிய நேரடி முதலீடு இலக்காக அது எவ்வாறு உருவெடுத்தது என்பதை விளக்கினார். இந்தியா வெளிப்படையான, நவீன, ஒன்றுபட்ட சந்தையாக உருவெடுக்க வேண்டும் என்பதற்காக பணமதிப்பிழப்பு நடவடிக்கையும், ஜி.எஸ்.டி. அமலாக்கமும் வெற்றிகரமாக அமல்படுத்தப்பட்டது என்றார். நாட்டின் பல்வேறு பகுதிகளில் இருந்து வர்த்தகம் புரிதலில் எளிமை அதிகரித்திருப்பதாக செய்திகள் வந்துள்ளதாகவும் அவர் கூறினார். நாடு முழுவதிலும் வரி வீதங்கள் சிறப்பாக ஒன்றிணைக்கப்பட்டுள்ளன என்று அவர் குறிப்பிட்டார். ஜன் தன் திட்டத்தின் கீழ் 32 கோடிக்கும் அதிகமான வங்கிக் கணக்குகள் தொடங்கப்பட்டிருப்பதாகவும் இதனையடுத்து முதன் முறையாக பயனாளிகளின் வங்கிக் கணக்குகளில் நேரடியாக பணம் செலுத்த இயல்கிறது என்றார். கிராமப்புற பெண்களுக்கு பல லட்சக்கணக்கான சமையல் எரிவாயு இணைப்புகள் வழங்கப்பட்டிருப்பதாகவும் குடியரசுத் துணைத் தலைவர் கூறினார்.
குடியரசுத் துணைத் தலைவரின் முழு உரைக்கு www.pib.nic.in என்ற வலைதளத்தைப் பார்க்கவும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.27 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.27 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 20.33 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818215
பிரதமர் அலுவலகம்
பிரதமர் மத்திய பிரதேச முதலமைச்சரை சந்தித்தார்
பிரதமர் திரு நரேந்திர மோடி மத்திய பிரதேச முதலமைச்சர் திரு சிவராஜ் சிங் சௌகானை சந்தித்து பேசினார். அப்போது மத்திய பிரதேச அரசின் நல்ல நிர்வாக முன்னெடுப்புகள் மற்றும் மாற்றத்திற்கான திட்டங்கள் மூலம் மக்கள் வாழ்வாதாரத்தில் ஏற்படுத்தியுள்ள நேர்மறையான மாற்றங்கள் ஆகியவை குறித்து விவாதித்தார்.
இது குறித்து பிரதமர் வெளியிட்டுள்ள டுவிட்டர் பதிவில் ;
மத்திய பிரதேச முதலமைச்சர் திரு சிவராஜ் சிங் சௌகானை தாம் சந்தித்து பேசியதாக கூறியுள்ளார். அப்போது மத்திய பிரதேச அரசின் நல்ல நிர்வாக முன்னெடுப்புகள் மற்றும் மாற்றத்திற்கான திட்டங்கள் மூலம் மக்கள் வாழ்வாதாரத்தில் ஏற்படுத்தியுள்ள நேர்மறையான மாற்றங்கள் ஆகியவை குறித்து தாம் விவாதித்ததாக குறிப்பிட்டுள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பாதுகாப்பான சாலைகள் குறித்த கருத்தரங்கம்
பாதுகாப்பான சாலைகள், மற்றும் ஆபத்தான இடங்களை அடுத்த ஒரு வருடத்தில் நீக்குவது குறித்த கருத்தரங்கை புதுதில்லியில் உள்ள போக்குவரத்து பவனின் ஊடக மையத்தில் பிப்ரவரி 3 மற்றும் 4 ஆகிய தேதிகளில் இரண்டு அமர்வுகளாக மத்திய சாலை போக்குவரத்து மற்றும் நெடுஞ்சாலைகள் அமைச்சகம் நடத்தியது
கொவிட் பாதுகாப்பு நிலைமையை கருத்தில் கொண்டு நேரடி மற்றும் ஆன்லைன் ஆகிய இரண்டு நடைமுறைகளின்படி இந்த நிகழ்ச்சி நடத்தப்பட்டது.
அரசு, கல்வி நிறுவனங்களை சேர்ந்தவர்கள் மற்றும் ஆலோசகர்கள் உள்ளிட்ட 20 பேர் நேரடியாக பங்கேற்ற நிலையில் சுமார் 850 பேர் இணையதளம் வழியாக பங்கேற்றனர்.
2021 பிப்ரவரி 3 அன்று சாலைப் போக்குவரத்து மற்றும் நெடுஞ்சாலைகள் செயலாளர் திரு. கிரிதர் அரமனே இந்த கருத்தரங்கை தொடங்கி வைத்தார்.
சாலையில் பொறியியல் அம்சங்கள் காரணமாக விபத்துக்கள் ஏற்படாத வகையில் சாலைகளை வடிவமைக்க வேண்டும் என்று தனது தொடக்க உரையில் அவர் வலியுறுத்தினார்.
இதை வரவேற்ற சாலை மேம்பாட்டு தலைமை இயக்குநர் திரு. ஐ கே பாண்டே, சாலைகளில் பயணிக்கும் போது மிகவும் எச்சரிக்கையாகச் செல்ல வேண்டும் என்று பொது மக்களை கேட்டுக் கொண்டார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleseDetail.aspx?PRID=1695849
------
(Visitor Counter : 113
பாதுகாப்பு அமைச்சகம்
ராணுவ தளவாட கொள்முதல் 2020-ன்படி, மேக்-1-ன்  கீழ் 4 திட்டங்களுக்கும், மேக்-2-ன்  கீழ் 5 திட்டங்களுக்கும் பாதுகாப்புத்துறை கொள்கை அளவிலான ஒப்புதல் அளித்துள்ளது
பாதுகாப்புத் துறையில் ‘தற்சார்பு அடைந்த இந்தியாவை’ உருவாக்க வேண்டும் என்ற பிரதமர் திரு நரேந்திர மோடியின் அழைப்பிற்கு ஊக்கமளிக்கும் விதமாக, ராணுவ தளவாட கொள்முதல் 2020-ன்படி, மேக்-1 பிரிவில் வடிவமைப்பு மற்றும் தயாரிப்பு சார்ந்த 4 திட்டங்களை இந்திய தொழில் நிறுவனங்களுக்கு வழங்கி பாதுகாப்பு அமைச்சகம் வரலாற்றுச் சிறப்புமிக்க நடவடிக்கையை மேற்கொண்டுள்ளது. இதன்படி, இந்தத் திட்டங்களின் ப்ரோட்டோ டைப் தயாரிப்பை மேற்கொள்ள தொழிற்சாலைகளுக்கு நிதியுதவி அளிக்கப்படும். பாதுகாப்புத் துறையின் கூட்டுக்குழு கொள்கை அளவில் ஒப்புதல் அளித்துள்ள திட்டங்களின் விவரம் வருமாறு :
- இந்திய விமானப்படை : இந்திய பாதுகாப்பு நடைமுறைகளின்படி தொலைத்தொடர்பு சாதனம் 
- இந்திய விமானப்படை : தரைகட்டுப்பாடு சாதனத்துடன் கூடிய ஏர்போர்ன் எலக்ட்ரோ ஆப்டிக்கல் பாட்
- இந்திய விமானப்படை : ஏர்போர்ன் ஸ்டான்ட் –ஆஃப் ஜாமர்
- இந்திய ராணுவம் : இந்திய இலகு ரக பீரங்கி
தொழிற்சாலைகள் நிதியுதவியுடன் கூடிய மேக்-2 திட்டங்கள் வருமாறு:
- இந்திய விமானப்படை : அப்பாச்சி ஹெலிகாப்டர்களுக்கான ஃபுல் மோஷன் சிமுலேட்டர்
- இந்திய விமானப்படை : சினூக் ஹெலிகாப்டர்களுக்கான ஃபுல் மோஷன் சிமுலேட்டர்
- இந்திய விமானப்படை : விமானப் பழுதுபார்ப்பின் போது அணிந்து கொள்ளக்கூடிய ரோபோட்டிக் சாதனம்
- இந்திய ராணுவம் : இயந்திரமயமாக்கப்பட்ட படைகளுக்கான ஒருங்கிணைந்த கண்காணிப்பு மற்றும் டார்கெட்டிங் சாதனம்
- இந்திய ராணுவம் : தானாக இயங்கும் போர் கவச வாகனம்
இதுபோன்ற சாதனங்களை உள்நாட்டிலேயே உருவாக்குவது இந்திய பாதுகாப்பு தொழில் நிறுவனங்களின் வடிவமைப்பு திறனை பயன்படுத்தவும், இதுபோன்ற தொழில்நுட்பங்களில் இந்தியாவை முன்னணி வடிவமைப்பு நாடாக மாற்றவும் உதவிகரமாக இருக்கும்.
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகளுக்கு உதவிப் பொருட்கள் வழங்கும் முகாம் : மத்திய அமைச்சர் திரு தவார்சந்த் கெலாட் தொடக்கம்
மகாராஷ்டிராவின் லாத்தூர் மாவட்டத்தில், மாற்றுத் திறனாளிகளுக்கு உதவிப் பொருட்கள் வழங்கும் முகாமை மத்திய சமூக நீதி மற்றும் அதிகாரமளித்தல் துறை அமைச்சர் திரு தவார்சந்த் கெலாட் காணொலிக் காட்சி மூலம் தொடங்கி வைத்தார். இதில் 8,797 மாற்றுத்திறனாளிகளுக்கு உதவிப் பொருட்கள் வழங்கப்பட்டன.
இந்நிகழ்ச்சியில் மத்திய அமைச்சர் திரு தவார்சந்த் கெலாட் பேசியதாவது:
கொவிட்-19 தொற்றுச் சூழலிலும், மத்திய அரசு எடுத்த சிறப்பு நடவடிக்கைகளால், மாற்றுத்திறனாளிகளுக்கான நலத்திட்ட நிகழ்ச்சிகள் தடையின்றி நடக்கின்றன. இந்த முயற்சியில், அனைத்து தடுப்பு நடவடிக்கைகளுடன், மாற்றுத் திறனாளிகளுக்கு இலவச உதவிப் பொருட்கள் வழங்கும் நிகழ்ச்சி லாத்தூரில் நடக்கிறது.
நாட்டில் உள்ள மாற்றுத்திறனாளிகளுக்கு இலவச உதவிப் பொருட்கள் வழங்குவதற்காக அவற்றை தயாரிக்கும் அலிம்கோ நிறுவனம் ரூ.338 கோடியில் நவீனப்படுத்தப்படுகிறது. கடந்த 2014-15ம் ஆண்டு முதல் மாற்றுத் திறனாளிகளுக்கு உதவிப் பொருட்கள் வழங்கும் 9331முகாம்கள் நடத்தப்பட்டுள்ளன. இதன் மூலம் 16.87 லட்சம் பயனாளிகள் ரூ.1003.09 கோடி மதிப்பிலான கருவிகளையும், உதவிப் பொருட்களையும் பெற்றுள்ளனர். சமூக நீதி அமைச்சகம், நாடு முழுவதும் 637 சிறப்பு முகாம்களை நடத்தியுள்ளது. இந்த முகாம்கள் மூலம் கின்னஸ் உலக சாதனைப் புத்தகத்தில் 10 சாதனைகளை சமூக நீதி அமைச்சகம் படைத்துள்ளது.
காது கேளாத குழந்தைகளுக்கு காக்ளியர் பொருத்தும் அறுவை சிகிச்சை மேற்கொள்வதற்காக 186 மருத்துவமனைகள் ஒன்றிணைக்கப்பட்டுள்ளன. அங்கு இதுவரை 2,995 அறுவை சிகிச்சைகள் வெற்றிகரமாக மேற்கொள்ளப்பட்டுள்ளன. இதுவரை மாற்றுத் திறனாளிகளுக்கு 19,402 மோட்டார் பொருத்திய மூன்று சக்கர வண்டிகள் வழங்கப்பட்டுள்ளன.
இவ்வாறு அமைச்சர் திரு தவார்சந்த் கெலாட் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1679669
நிதி அமைச்சகம்
செலாவணி விகித அறிவிக்கை எண் 73 /2022 – சுங்கம் 
2022 ஆகஸ்ட் 18 தேதியிட்ட அறிவிக்கை எண் 70/2022 சுங்கம்  என்பதற்கு மாற்றாக 2022 செப்டம்பர் 2 முதல் அமலுக்கு வரும் அந்நிய செலாவணி விகிதம் குறித்த அறிவிக்கை வெளியிடப்பட்டுள்ளது. 73/2022 சுங்கம்  அறிவிக்கையின்படி, அந்நிய செலாவணி விகிதங்கள் கீழ்வருமாறு இருக்கும்.
அட்டவணை -I
|
|
வ.
எண்
|
|
வெளிநாட்டுப் பணம்
|
|
வெளிநாட்டுப் பணத்தின் ஒரு அலகுக்கு இந்திய ரூபாயின் செலாவணி மாற்று விகிதம்
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ஆஸ்திரேலிய டாலர்
|
|
55.45
|
|
53.10
|
|
2.
|
|
பஹ்ரைன் தினார்
|
|
217.70
|
|
204.65
|
|
3.
|
|
கனடா டாலர்
|
|
61.50
|
|
59.45
|
|
4.
|
|
சீன யுவான்
|
|
11.70
|
|
11.35
|
|
5.
|
|
டேனிஷ் க்ரோனர்
|
|
10.90
|
|
10.55
|
|
6.
|
|
யூரோ
|
|
81.25
|
|
78.25
|
|
7.
|
|
ஹாங்காங் டாலர்
|
|
10.30
|
|
9.95
|
|
8.
|
|
குவைத் தினார்
|
|
266.40
|
|
250.20
|
|
9.
|
|
நியூசிலாந்து டாலர்
|
|
49.85
|
|
47.55
|
|
10.
|
|
நார்வே க்ரோனர்
|
|
8.10
|
|
7.85
|
|
11.
|
|
பவுண்ட் ஸ்டெர்லிங்
|
|
93.80
|
|
90.60
|
|
12.
|
|
கத்தார் ரியால்
|
|
22.30
|
|
20.95
|
|
13.
|
|
சவூதி அரேபியா ரியால்
|
|
21.85
|
|
20.50
|
|
14.
|
|
சிங்கப்பூர் டாலர்
|
|
57.75
|
|
55.90
|
|
15.
|
|
தென்னாப்பிரிக்க ரேண்ட்
|
|
4.80
|
|
4.50
|
|
16.
|
|
ஸ்வீடன் க்ரோனர்
|
|
7.55
|
|
7.30
|
|
17.
|
|
சுவிஸ் ஃபிராங்க்
|
|
82.75
|
|
79.70
|
|
18.
|
|
துருக்கி லிரா
|
|
4.50
|
|
4.25
|
|
19.
|
|
யுஏஇ திர்ஹாம்
|
|
22.35
|
|
21.00
|
|
20.
|
|
அமெரிக்க டாலர்
|
|
80.45
|
|
78.70
அட்டவணை -II
|
|
வ.
எண்
|
|
வெளிநாட்டுப் பணம்
|
|
வெளிநாட்டுப் பணம் 100 அலகுகளுக்கு இந்திய ரூபாய்க்கு பரிவர்த்தனை விகிதம்
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ஜப்பான் யென்
|
|
57.95
|
|
56.10
|
|
2.
|
|
கொரியா வான்
|
|
6.05
|
|
5.70
பாதுகாப்பு அமைச்சகம்
போர் நிறுத்தத்தை நடைமுறைப்படுத்துவது குறித்து ராணுவத் தலைமை இயக்குனர்கள் அளவில் ஹாட்லைன் மூலம் பேச்சுவார்த்தை
தற்போது நடைமுறையில் உள்ள ஹாட்லைன் முறைப்படி, பாகிஸ்தான் ராணுவத்தின் செயல்பாடுகளுக்கான தலைமை இயக்குனர் மாலை ஆறு மணியளவில் பேச்சுவார்த்தை மேற்கொண்டார். இருநாட்டு ராணுவத் தலைமை இயக்குநர்களும், ஜம்மு கஷ்மீர் மாநிலத்தின் எல்லைக் கட்டுப்பாடு கோடு மற்றும் சர்வதேச எல்லையையொட்டிய பகுதிகளின் தற்போதைய நிலை குறித்து ஆய்வு செய்தனர். இந்திய ராணுவத்தின் தலைமை இயக்குநர் பேசுகையில், எல்லைப் பகுதியில் தற்போதைய நிலைமையை மேம்படுத்தி, அமைதியை உறுதி செய்வதுடன், அப்பாவி மக்களுக்கு பாதிப்பு ஏற்படுவதை தவிர்ப்பதற்கான நடவடிக்கைகளை மேற்கொள்ள ஒப்புக் கொண்டார்.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
=============
(Visitor Counter : 114